NARIADENIE KOMISIE (ES) č. 381/2009
z 8. mája 2009,
ktorým sa mení a dopĺňa nariadenie Komisie (ES) č. 2092/2004 určujúce podrobné pravidlá pre žiadosti o dovoznú colnú kvótu na vykostené sušené hovädzie mäso pôvodom zo Švajčiarska
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (ES) č. 1234/2007 z 22. októbra 2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky (nariadenie o jednotnej spoločnej organizácii trhov) (1), a najmä jeho článok 144 ods. 1 v spojení s jeho článkom 4,
keďže:
(1)
V súlade s nariadením Komisie (ES) č. 2092/2004 (2) sa certifikáty pravosti, ktoré potvrdzujú, že výrobky majú pôvod v Švajčiarsku, musia vydať predtým, ako sa určité výrobky dovezú. Názov orgánu vydávajúceho tieto certifikáty je uvedený v prílohe III k uvedenému nariadeniu. V článku 4 ods. 2 uvedeného nariadenia sa ustanovuje, že príloha III sa môže upraviť v prípade, ak sa vymenuje nový vydávajúci orgán.
(2)
Švajčiarsko oznámilo Komisii, že vymenovalo nový orgán, ktorý bude oprávnený vydávať certifikáty pravosti.
(3)
Nariadenie (ES) č. 2092/2004 by sa preto malo zodpovedajúcim spôsobom zmeniť a doplniť.
(4)
Opatrenia ustanovené v tomto nariadení sú v súlade so stanoviskom Riadiaceho výboru pre spoločnú organizáciu poľnohospodárskych trhov,
PRIJALA TOTO NARIADENIE:
Článok 1
Príloha III k nariadeniu (ES) č. 2092/2004 sa nahrádza textom uvedeným v prílohe k tomuto nariadeniu.
Článok 2
Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 8. mája 2009